#### **LĒMUMA PROJEKTS**

  2023. gada \_\_. \_\_\_\_\_\_\_\_\_\_\_ Lēmums Nr.\_\_ (prot. Nr.\_\_\_,\_\_\_.§)

# Par Daugavpils valstspilsētas pašvaldības iestāžu – “Kultūras pārvalde”, “Poļu kultūras centrs”, “Baltkrievu kultūras centrs”, “Krievu kultūras centrs” un “Vienības nams” apvienošanu

Pamatojoties uz Pašvaldību likuma 4. panta pirmās daļas 5. punktu, kas noteic pašvaldības funkciju sniegt iedzīvotājiem daudzveidīgu kultūras piedāvājumu un iespēju piedalīties kultūras dzīvē, sekmēt pašvaldības teritorijā esošā kultūras mantojuma saglabāšanu un sniegt atbalstu kultūras norisēm, un trešo daļu, 10. panta pirmās daļas pirmo teikumu un 8. punktu,

ievērojot to, ka mazākumtautības un to kultūra ir neatņemama Daugavpils sabiedrības un kultūrtelpas sastāvdaļa un jebkuram mazākumtautību pārstāvim ir tiesības saglabāt un attīstīt savu etnisko un kultūras savdabību, kā arī veicinot Daugavpilī dzīvojošo mazākumtautību kultūras daudzveidību, iespējas katram indivīdam pilnvērtīgi realizēt savas kultūras intereses un vajadzības, kā arī uzturot Daugavpils daudznacionālās tradīcijas,

ņemot vērā Valsts pārvaldes iekārtas likuma 10. panta desmito daļu, kas noteic, ka valsts pārvaldi organizē pēc iespējas efektīvi, tās institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, 15. panta ceturtās daļas 1. punktu - iestādi likvidē, pievienojot citai iestādei — rezultātā pievienojamā iestāde beidz pastāvēt, 30. pantu,

lai īstenotu efektīvu pašvaldības un tās padotībā esošo iestāžu funkciju izpildi, materiāltehnisko un cilvēkresursu lietderīgu izmantošanu,

ņemot vērā Daugavpils valstspilsētas pašvaldības domes Izglītības un kultūras jautājumu komitejas 2023. gada \_\_\_.\_\_\_\_ atzinumu un Finanšu komitejas 2023. gada \_\_\_.\_\_\_\_ atzinumu, **Daugavpils valstspilsētas pašvaldības dome nolemj:**

1. Līdz 2023. gada 1. oktobrim likvidēt Daugavpils valstspilsētas pašvaldības iestādi “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs”, tās pievienojot Daugavpils valstspilsētas pašvaldības iestādei “Vienības nams”.
2. Noteikt, ka ar 2023. gada 1. oktobri Daugavpils valstspilsētas pašvaldības iestāde “Vienības nams” ir Daugavpils valstspilsētas pašvaldības iestādes “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs” tiesību, saistību un funkciju pārņēmēja.
3. Noteikt, ka ar 2023. gada 1. oktobri Daugavpils valstspilsētas pašvaldības iestādē “Vienības nams” ir šādas struktūrvienības un to vadītāji:
	1. Poļu kultūras centrs, vadītāja – Žanna Stankeviča;
	2. Baltkrievu kultūras centrs, vadītāja – Žanna Romanovska;
	3. Krievu kultūras centrs, vadītāja - Nataļja Kožanova;
	4. Latviešu un latgaļu kultūras centrs;
	5. Ukraiņu kultūras centrs.
4. Uzdot Daugavpils valstspilsētas pašvaldības izpilddirektoram:
	1. organizēt Daugavpils valstspilsētas pašvaldības iestādes “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs” materiālo vērtību, prasību, saistību, lietvedības un finanšu līdzekļu inventarizāciju un nodošanu Daugavpils valstspilsētas pašvaldības iestādei “Vienības nams”;
	2. rakstveidā brīdināt Daugavpils valstspilsētas pašvaldības iestādes “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs” vadītājus par iestāžu likvidāciju, to pievienojot Daugavpils valstspilsētas pašvaldības iestādei “Vienības nams”, atbilstoši Darba likuma prasībām;
	3. organizēt Daugavpils valstspilsētas pašvaldības iestādes “Kultūras pārvalde”, “Poļu kultūras centrs”, “Baltkrievu kultūras centrs” un “Krievu kultūras centrs” darbinieku darba tiesisko attiecību turpināšanu Daugavpils valstspilsētas pašvaldības iestādē “Vienības nams”;
	4. veikt citus pasākumus, kas nepieciešami šī lēmuma izpildei.
5. Uzdot Daugavpils valstspilsētas pašvaldības iestādes “Kultūras pārvalde” vadītājam rakstveidā brīdināt iestādes darbiniekus par iestādes likvidāciju, to pievienojot Daugavpils valstspilsētas pašvaldības iestādei “Vienības nams”, atbilstoši Darba likuma prasībām.
6. Uzdot Daugavpils valstspilsētas pašvaldības iestādes “Poļu kultūras centrs” vadītājam rakstveidā brīdināt iestādes darbiniekus par iestādes likvidāciju, to pievienojot Daugavpils valstspilsētas pašvaldības iestādei “Vienības nams”, atbilstoši Darba likuma prasībām.
7. Uzdot Daugavpils valstspilsētas pašvaldības iestādes “Baltkrievu kultūras centrs” vadītājam rakstveidā brīdināt iestādes darbiniekus par iestādes likvidāciju, to pievienojot Daugavpils valstspilsētas pašvaldības iestādei “Vienības nams”, atbilstoši Darba likuma prasībām.
8. Uzdot Daugavpils valstspilsētas pašvaldības iestādes “Krievu kultūras centrs” vadītājam rakstveidā brīdināt iestādes darbiniekus par iestādes likvidāciju, to pievienojot Daugavpils valstspilsētas pašvaldības iestādei “Vienības nams”, atbilstoši Darba likuma prasībām.
9. Uzdot Daugavpils valstspilsētas pašvaldības iestādes “Vienības nams” vadītājam organizēt atklātu konkursu uz struktūrvienību – Ukraiņu kultūras centra un Latviešu un latgaļu kultūras centra vadītāju amatiem.
10. Apstiprināt Daugavpils valstspilsētas pašvaldības iestādes “Vienības nams” nolikumu jaunā redakcijā (pielikumā).
11. Noteikt, ka šī lēmuma 10. punkts stājas spēkā 2023. gada 1. oktobrī.
12. Ar 2023. gada 1. oktobri atzīt par spēku zaudējušu:
	1. Daugavpils domes 2009. gada 23. decembra lēmumu Nr. 896 “Par Poļu kultūras centra nolikuma apstiprināšanu jaunā redakcijā”;
	2. Daugavpils domes 2011. gada 10. februāra lēmumu Nr. 35 “Par nolikuma apstiprināšanu”, 2017. gada 21. jūnija lēmumu Nr. 322 “Par grozījumu Daugavpils pilsētas domes Baltkrievu kultūras centra nolikumā”, 2021. gada 29. jūlija lēmumu Nr. 483 “Par grozījumiem Daugavpils pilsētas domes Baltkrievu kultūras centra nolikumā”;
	3. Daugavpils domes 2009. gada 23. decembra lēmumu Nr. 899 “Par Krievu kultūras centra nolikuma apstiprināšanu jaunā redakcijā”, 2012. gada 23.augusta lēmumu Nr. 385;
	4. Daugavpils domes 2007. gada 13. decembra lēmumu Nr. 1041 “Par Kultūras nodaļas nosaukuma maiņu un nolikumu jaunā redakcijā”, 2009. gada 23. decembra lēmumu Nr. 895 “Par grozījumiem Daugavpils pilsētas domes Kultūras pārvaldes nolikumā”, 2011. gada 24. februāra lēmumu Nr. 51 “Par grozījumu Daugavpils pilsētas domes Kultūras pārvaldes nolikumā” un 2021. gada 29. jūlija lēmumu Nr. 479 “Par grozījumiem Daugavpils pilsētas domes Kultūras pārvaldes nolikumā”.

Pielikums: Daugavpils valstspilsētas pašvaldības iestādes “Vienības nams” nolikums.

Daugavpils valstspilsētas pašvaldības domes priekšsēdētājs A.Elksniņš